stanford-oval/wikipedia huggingface dataset:
הלגיון העשירי גמינה
תולדות הלגיון > מלחמות אזרחים

הלגיון הוותיק צידד במפקדו הנערץ, יוליוס קיסר במהלך מלחמת האזרחים. בהתחלה השתתף בעימות בספרד ונכח בקרב אילרדה (קיץ 49 לפנה"ס) ובהמשך ביוון בקרב פרסלוס (48 לפנה"ס). זמן שירותם החוקי של החיילים הגיע כבר לסיומו, אך הם המשיכו להילחם למען קיסר והשתתפו במערכה האפריקנית של קיסר ובהמשך נלחמו גם בקרב מונדה (דרום ספרד המודרנית). בסופו של דבר, קיבלו ותיקי הלגיון ששרדו את הקרבות בסביבות נארבו מרטיוס בדרום גאליה טרנסאלפינה.
חיילים חדשים גויסו ללגיון בשנת 45 על ידי מרקוס איימיליוס לפידוס במהלך הטריומווירט השני. הלגיון עזב את מחנותיו בגאליה ועבר לשרת תחת פיקודו של מרקוס אנטוניוס במזרח והשתתף במערכה שניהל נגד האימפריה הפרתית. אנטוניוס אסף צבא ענק, אך המערכה הייתה כושלת. הלגיון נותר נאמן לאנטוניוס ונלחם לצדו נגד אוקטביאנוס. לאחר תבוסתו של אנטוניוס, עבר לצדו של אוקטביאנוס, אך מרד בו. כעונש על המרד, תוארו "אקווסטריס" נשלל ממנו והוא קיבל כינוי חדש: גמינה - תאום (כלומר, תאום ללגיון העשירי אקווסטריס).
תולדות הלגיון > באימפריה הרומית

בתקופת האימפריה הלגיון התחיל את שירותו בספרד, במהלך המלחמות הקנטבריות (29 לפנה"ס - 19 לפנה"ס) נגד שבט הקנטבירים (Cantabri). הלגיון נותר בספרד במשך עשרות שנים, עד שעבר לפאנוניה סביב 71 לספירה. כמו כן, נשלח לדכא את המרד הבטאווי. בהיותו בגבול גרמאניה השתתף בהדיפת פלישות מזדמנות של הגרמאנים. בשנת 89 מושל גרמאניה העלית, לוקיוס אנטוניוס סרטוריניוס (Lucius Antonius Saturninus), מרד בקיסר דומיטיאנוס והצבא שהוצב בגרמאניה תחתית, שכלל את הלגיון העשירי, נשלח לדכא את המרד.
במאה ה-2 לספירה השתתף הלגיון במלחמת דאקיה שניהל טראיאנוס. כמו כן יחידות הלגיון (וסקילטיו) השתתפו בדיכוי מרד בר כוכבא
ה'שכ"א

ה'שכ"א (5,321) ובקיצור שכ"א – היא שנה עברית  אשר החלה ביום א' בתשרי, אור ל-21 בספטמבר 1560 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1561.
המולד של תשרי חל ביום שישי, 7 שעות ו-484 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה ראשונה לשמיטה, ושנת 1 במחזור העיבור ה-281. תקופת ניסן שבשנה זו היא תחילת שנת 1 (סימנה אלדא) במחזור השמש ה-191, ולכן מברכים בה את ברכת החמה.
שנה זו היא שנת 1,492 לחורבן הבית, ושנת 1,872 לשטרות.
לפי דברי רוב הראשונים שנה זו היא שנת היובל.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי ט' בניסן - 26 במרץ 1561 (לפי הלוח היוליאני, שהיה נהוג אז).
י"ג באדר חל בשבת, ולכן תענית אסתר מוקדמת ליום חמישי י"א באדר.
הערות שוליים

↑  ראו למשל בעל המאור עבודה זרה ט:
היסטוריה של עם ישראל
ה'שכ"ז

ה'שכ"ז (5,327) ובקיצור שכ"ז – היא שנה עברית  אשר החלה ביום א' בתשרי, אור ל-14 בספטמבר 1566 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1567.
המולד של תשרי חל ביום השבת, 13 שעות ו-846 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנת שמיטה, ושנת 7 במחזור העיבור ה-281. תקופת ניסן שבשנה זו היא תחילת שנת 7 (סימנה זידא) במחזור השמש ה-191.
שנה זו היא שנת 1,498 לחורבן הבית, ושנת 1,878 לשטרות.
נולדו

רבי שלמה עדני, תלמיד רבי בצלאל אשכנזי, ומחבר פירוש "מלאכת שלמה" על המשנה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הלה שלג

| --- | --- |
הלה שלג, 2022
הלה שלג, 2022
 לידה:  18 בפברואר 1984 (בת 40) 
 מוקד פעילות:  ישראל 
 עיסוק:  כותבת, מוזיקאית, קופירייטרית
 פרסים והוקרה:  פרס אקו"ם ע"ש עלי מוהר לעידוד פרסום היצירה לשנת 2017
 https://www.hilasheleg.com/
 
הִלה שלג (מכונה לעיתים גם "Frozen May"; נולדה ב-18 בפברואר 1984) היא כותבת, מוזיקאית ומשוררת ישראלית, זוכת פרס אקו"ם ע"ש עלי מוהר לעידוד פרסום היצירה לשנת 2017.
קורות חיים

שלג גדלה בכרמיאל ועברה לתל אביב בשנת 2006. החלה את דרכה באתר "במה חדשה" בתחילת שנות האלפיים. סיימה לימודי קופירייטינג במכללת ACC של תרצה גרנות, ולימודי תקשורת חזותית ב"סטודיו 6B" בתל אביב.
באפריל 2015 הוציאה בהוצאה עצמית אלבום ראשון בשם "האוסף" בהפקתו המוזיקלית של יון לב. האלבום זכה במענק מקרן אקו"ם לקידום היוצר והיצירה הישראלית, סוקר ברשת, ושירים מתוכו הושמעו ברדיו ובטלוויזיה והופיעו בסדרה "אם וכאשר" ששודרה בערוץ עשר.
באוקטובר 2015 התחילה פרויקט כיתובי קיר תחת ההאשטאג #הלהשלגכותבתלקיר במסגרתו היא כותבת באמצעות מכחולים וצבעי אקריליק משפטים שהגתה, על קירות במרחב הציבורי בהתכתבות עם הסביבה או בהתייחסות לגרפיטי קיים, מצלמת אותם ומעלה לרשת.
המשפט שפתח את הפרויקט הוא "עשיתי המון חיים בטעויות שלי", שהפך ויראלי, ובהמשך נוספו מאות משפטים, ביניהם "פועמת פה אמת" ו"אט אט את את".
תמונות מהפרויקט הוצגו בתערוכות בתל אביב ובחיפה, והוא מתעדכן באופן שבועי בפלטפורמות הרשת השונות.
בשנים 2016 ו-2017 פורסמו ארבעה משיריה בגליונות 12 ו-13 של מגזין "מעין".
במאי 2017 השתתפה בפרויקט Street Tardis בתחנה המרכזית החדשה של תל אביב, במסגרתו יצרה טארדיס ממשפטים שכתבה, בפורמט של מדבקת חלון ברחבת המסופים.
בינואר 2018 הוציאה בהוצאה עצמית אלבום שני בשם "בָּבוּאָה" בהפקתו המוזיקלית של אורן אובסטבלום. שירים מתוכו הושמעו ברדיו.
באפריל 2018 זכתה בפרס אקו"ם ע"ש עלי מוהר לעידוד פרסום היצירה, על שירים ופזמונים שכתבה.
במאי 2020, בתקופת התפרצות מגפת הקורונה והסגרים, החלה את פרויקט #השבלונותשלהלהשלג, במסגרתו היא נותנת ביטוי מוחשי למשפטיה באמצעות שבלונות של אותיות וסמלים.
חיים אישיים

שלג היא אחות בכורה לשלושה אחים קטנים, שניים מהם הם האמנים זיו שמח (Zivink) וארז שמח (Erezoo), הידועים בין היתר בעבודותיהם ברחוב.
הערות שוליים

↑  הזוכים בפרס אקו"ם ה-60 - נימוקי השופטים
↑   הלה שלג שרה "קיר לריק". האזינו, באתר וואלה, 26 במאי 2015
↑  חדשות הלילה - ריאיון עם הזמרת והיוצרת הלה שלג 19.07.2015
↑  שיריה של הלה שלג בסדרה אם וכאשר עונה 1 פרק 3
↑  כיתובי קיר | Hila Sheleg, באתר hilasheleg (באנגלית)
↑  הלה שלג מתארחת בתכנית "שורפות שעה", באתר הרדיו הבינתחומי, ‏11 בינואר 2019
↑  דנה ספקטור ורן שריג, באתר 103FM - האזנה לרדיו און ליין
↑  צילום כיתוב הקיר "פועמת פה אמת", באתר פייסבוק
↑  צילום כיתוב הקיר "אט אט את את", באתר פייסבוק
↑  הלה שלג מגיעה לכולי עלמא, באתר allevents.in (באנגלית)
↑  סרטון מתוך תערוכת כיתובי הקיר של הלה שלג בגלריית כולי עלמא
↑  הִלה שלג, תערוכת יחיד בגלריית מזא"ה 9
↑   הלה שלג, ברשת החברתית אינסטגרם
↑   הלה שלג, ברשת החברתית פייסבוק
↑  STREET TARDIS - 7TH FLOOR EAST - Tel Aviv New Central Bus Station
↑  הלה שלג מתארחת בתוכנית "המגזין" בכאן 88 בעקבות הזכייה בפרס אקו"ם
↑  אהוד בנאי, ג'ירפות וחנן בן ארי בין הזוכים בפרסי אקו"ם, באתר ynet, 25 באפריל 2018
↑  שבלונות אותיות | Hila Sheleg, באתר hilasheleg (באנגלית)
↑  שמח בדרכו, באתר כלבו – חיפה והצפון, 20 בנובמבר 2021
↑  ארז וזיו שמח והלה שלג מציירים, כותבים ומשקרים - מגזין פורטפוליו, באתר מגזין פורטפוליו, ‏21 ביוני 2020
כיתוב הקיר של הלה שלג - עשיתי המון חיים בטעויות שלי
הלופילים

בריכות אידוי בריכוזי מלח שונים מאפשרים התרבות של מיני האלופילים שונים בעלי צבעים שונים
הָלופילים (מיוונית: halos - מלח, philein - אוהב) הם אורגניזמים אקסטרמופילים המשגשגים בסביבות בעלי מליחות גבוה. רוב ההלופילים מסווגים תחת הממלכה ארכאונים אך קיימים גם חיידקים ואאוקריוטים הלופילים. את ההלופילים ניתן למצוא בכל מקום בו ריכוז המלח גבוה פי חמישה מזה שבאוקיינוסים כמו בימת המלח הגדולה, ים המלח או בריכות אידוי.
ה'שכ"ג

ה'שכ"ג (5,323) ובקיצור שכ"ג – היא שנה עברית  אשר החלה ביום א' בתשרי, אור ל-31 באוגוסט 1562 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 1563.
המולד של תשרי חל ביום ראשון, שעה אחת ו-76 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה שלישית לשמיטה, ושנת 3 במחזור העיבור ה-281. תקופת ניסן שבשנה זו היא תחילת שנת 3 (סימנה גיוא) במחזור השמש ה-191.
שנה זו היא שנת 1,494 לחורבן הבית, ושנת 1,874 לשטרות.
נפטרו

כ"ט בתשרי – רבי אליעזר מזיא, אב"ד ומרא דאתרא בפרידברג (אנ'), אביו של רבי יצחק מזיא בעל שו"ת 'יפה נוף', נרצח על קידוש השם.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
ה'שכ"ב

ה'שכ"ב (5,322) ובקיצור שכ"ב – היא שנה עברית  אשר החלה ביום א' בתשרי, אור ל-11 בספטמבר 1561 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1562.
המולד של תשרי חל ביום שלישי, 16 שעות ו-280 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שנייה לשמיטה, ושנת 2 במחזור העיבור ה-281. תקופת ניסן שבשנה זו היא תחילת שנת 2 (סימנה בלהז) במחזור השמש ה-191.
שנה זו היא שנת 1,493 לחורבן הבית, ושנת 1,873 לשטרות.
נפטרו

רבי שלמה זלמן רונקיל (השני) - רב ולמדן מחכמי קראקא בדורו של הרמ"א.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הגשר (סדרת טלוויזיה, 2011)

| --- | --- |

 סוגה:  דרמת מתח
 יוצרים:  הנס רוזנפלדט 
 כותבים:  קמילה אולגרן, ניקולאי שרפיג
 בימוי:  הנריק גאורגסון
 שחקנים:  סופיה הלין, קים בודניה, תור לינדהרדט
 ארץ מקור:  שוודיה שוודיה   דנמרק דנמרק
 שפות:  שוודית, דנית 
 מספר עונות:  4 
 מספר פרקים:  38 
 הפקה
 מפיק:  לארס בלונגרן, וולפגנג פיינט
 חברת הפקה:  נימבוס פילם, פילמלאנס
 הפצה:  ZDF, נטפליקס, הולו 
 עורכים:  סופיה לינדגרן, Thomas Lagerman, Margareta Lagerqvist, Harvey Rosenstock, Thomas Täng 
 צלמים:  Lars Reinholdt, Ari Willey, Olof Johnson, Jørgen Johansson, Morten Søborg 
 מוזיקה:  יוהאן סודרקוויסט 
 אורך פרק:  57 דקות
 שידור
 רשת שידור:  שוודיה SVT1   דנמרק DR1
 רשת שידור בישראל:  כאן 11 YesVOD
 תקופת שידור מקורית:  21 בספטמבר 2011 – 18 בפברואר 2018
 קישורים חיצוניים
 אתר רשמי
 דף התוכנית ב-IMDb
 
הגשר (בדנית: Broen, בשוודית: Bron; בסמליל הסדרה Bron|Broen) היא סדרת טלוויזיה מסוגת דרמה משטרתית, בהפקה משותפת של רשות השידור השוודית הממלכתית ותאגיד השידור הדני. התסריט נכתב על ידי הנס רוזנפלדט והסדרה עלתה לשידור בסתיו 2011. עונתה הרביעית והאחרונה הסתיימה בפברואר 2018. לשונות הדיבור בסדרה הן שוודית ודנית, שכל אחת מהן מובנת לדוברי האחרת במידה ניכרת בהיות שתיהן שפות גרמאניות צפוניות; עם זאת, הן בסדרה והן במציאות מתקשים שוודים ודנים לעקוב זה אחר זה אם אינם מדברים לאט ובבירור, אלמנט המנוצל בעלילה.
הסדרה נמכרה ושודרה בעשרות מדינות ברחבי העולם, הישג בלתי-מבוטל ליצירה שאינה דוברת אנגלית. עיבודים מקומיים עם רעיון הבלשים משתי מדינות גובלות הופקו על ידי ארצות הברית ומקסיקו, בריטניה וצרפת, ורוסיה ואסטוניה.
עלילה > העונה הראשונה

גופת אישה מבותרת לשניים מתגלה בדיוק במקום בו עובר הגבול בין שוודיה לדנמרק על גשר ארסונד. הדבר מחייב שיתוף פעולה של רשויות החוק בשתיהן. בראש צוות החקירה עומדים מרטין רודה הדני (קים בודניה) וסאגה נורן השוודית (סופיה הלין).
מתברר שחלקי הגופה אינם של אותה אישה. עיתונאי שרכבו שימש לביצוע הפשע מקבל שיחות טלפון מאדם המעוניין להעלות לדיון ציבורי סוגיות חברתיות שונות. ההתפתחויות בעלילה מובילות את החוקרים למסקנה כי הרוצח המיומן הוא בעל עבר משטרתי. גופות נוספות מתגלות והחשד נופל על שוטר לשעבר מדנמרק בשם ינס, שהיה חברו של מרטין. מתגלה, כי מרטין ניהל מערכת יחסים עם אשת הרוצח שנהרגה בתאונת דרכים יחד עם בנם, וכל פעולותיו מכוונות לפגוע במרטין ובמשפחתו. מרטין וינס מתעמתים על הגשר. כאשר מתברר, כי ינס הצליח להרוג את בנו הבכור של מרטין, סאגה מונעת ממרטין מלהרוג את ינס כנקמה.
עלילה > העונה השנייה

ספינה נטושה מתנגשת בחלקו השוודי של גשר ארסונד. נורן מגלה על הספינה חמישה צעירים שוודים ודנים מטושטשים. כיוון ששוב מדובר בחקירה משותפת עם משטרת דנמרק היא מבקשת שוב לעבוד עם רודה. מתברר כי הצעירים הודבקו בדבר מטעם ארגון טרור אקולוגי. גופות נוספות מתגלות בסירה שבעליה הוא גם הבעלים של הספינה הנטושה הראשונה. התקפות נשנות של טרור ביולוגי מתרחשות והחשד נופל על מרגל תעשייתי בחברת תרופות. חוקרי המשטרה חושדים כי המטרה העיקרית היא לפזר את הנגיפים במהלך ועידה אירופאית בנושא האקלים. הם מצליחים לאתר את הטרוריסטית ולמנוע את המגפה.
מרטין, המקיים סדרת מפגשים בבית הכלא עם ינס, רוצח בנו, במטרה להשתחרר מרגשות האשם והזעם המציפים אותו, מרעיל את ינס באחד המפגשים ביניהם. סאגה גורמת למעצרו.
עלילה > העונה השלישית

גופתה המושחתת של אישה מתגלה באתר בנייה במאלמה. היא הוקפה בבובות בסידור המזכיר ארוחת ערב של משפחה מסורתית. הנרצחת מתגלה כהלה אנקר, אזרחית דנמרק ופעילת זכויות להט"ב, שהייתה מושא לעוינות והשמצות מגורמי ימין נוצרי. לאנקרן, לסבית המתגוררת עם בת-זוגה, יש בן הסובל מטראומה שספג בשבי הטליבאן במהלך מלחמת אפגניסטן, וקשרים אפלוליים. פענוח הרצח מוטל על סאגה, שנדרשת למצוא שותף דני חדש. החקירה מגיעה במהרה למחוזות לא-צפויים.
עלילה > העונה הרביעית

מתחת לגשר ארסונד נמצאת גופתה של מרגרטה תורמונד, פקידה בכירה במחלקת ההגירה הדנית שהייתה אחראית לגירושו המתוקשר של מבקש מקלט איראני הומוסקסואל. היא נסקלה למוות באורח שדומה לאופן הוצאתם להורג של להט"בים במדינות מוסלמיות. במהרה מתגלה שלנרצחת היו קשרים אפלוליים ושהיא ספגה איומים מארגון טרור שמאלני קיצוני. החקירה מסתעפת ומאלצת את משטרות שוודיה ודנמרק לשתף שוב פעולה.
הדמויות

סאגה נורן (סופיה הלין) - בלשית במחלק הרצח במאלמה.
מרטין רודה (קים בודניה) (עונות 1–2) - בלש במחלק הרצח של קופנהגן. רוצח את יינס בסוף העונה השנייה, לכן נעצר.
הנריק סאברו (תור לינדהרדט) (עונות 3–4) - בלש במחלק הרצח של קופנהגן.
האנס פיטרסון (דאג מאלמברג) - מפקדה של סאגה, קצין ותיק במשטרת מאלמה, נשוי לליליאן.
ליליאן לארסן (שרה בוברג) - קצינה ותיקה במשטרת קופנהגן, נשואה להאנס.
יון לונדקוויסט (רפאל פיטרסון) - מומחה מחשבים במשטרת מאלמה.
יינס סנדסטרוד (לארס סימונסן) (עונות 1–2) - היה שותף של מרטין בעבר, וביצע את הפשע בעונה 1, רוצח את בנו של מרטין ומורעל למוות על ידי מרטין בסוף העונה השנייה.
מטה רודה (פוק שכרבו) - (עונות 1–2) אשתו של מרטין.
לין ביורקמן (מריה קולה) (עונה 3) - שוטרת במשטרת מאלמה.
הדמויות ויחסי העבודה של סאגה נורן ומרטין רודה, חוקרי המשטרה, מהווים מוטיב משמעותי במרכזן של עלילות המשנה. מרטין הוא איש משפחה הנשוי בשנית ולו בן בכור מאשתו הראשונה ושלושה ילדים מאשתו הנוכחית. הוא מצטייר כאדם חם ואנושי, פתוח לסביבה, נינוח ואהוב. לעומתו, סאגה היא דמות מסתורית החיה בגפה, חסרת כישורים חברתיים, קפדנית ונוקדנית המתקשה ליצור יחסי עבודה עם הסובבים אותה. לעיתים נראה כי אין לה צורך ביצירת קשרים בינאישיים כלל וייתכן שהיא לוקה ברמה מסוימת של תסמונת אספרגר. השילוב של המתח המובנה בין הדמויות ומבנה האישיות השונה שלהם משמש אותם ככלי יעיל במהלך החקירות שהם מנהלים במשותף.
הדמויות מייצגות במידה רבה את הדעות הקדומות של כל אחד מהעמים על שכנו. השוודים נתפשים בדרך כלל על ידי הדנים כמתנשאים ומנוכרים ואילו הדנים נתפשים כעם נינוח. שיתוף הפעולה הכפוי בין שני הבלשים חושף את השונות בגישות לעבודה ולחיים בין העמים השכנים.
רימייק והמשך הסדרה

הסדרה זכתה לחידוש במספר מדינות: בריטניה וצרפת יצרו את הסדרה The Tunnel, בארצות הברית הופקה הסדרה "The Bridge" ורוסיה ואסטוניה שיתפו פעולה בעיבוד גרסה משלהן לסדרה הדנית.
רשות השידור השוודית הממלכתית, SVT, ערכה סקר בקרב צופיה בנושא הפקת עונה נוספת. 93% מהעונים השיבו בחיוב. לפיכך הודיעה הרשת ב-17 באוגוסט 2016, כי תצולם עונה רביעית לסדרה.
ביקורת

הסדרה זכתה לשבחים ממבקרי הטלוויזיה ונרכשה לשידור בין היתר על ידי BBC 4, רשתות בגרמניה, אוסטרליה ונורווגיה. בגרדיאן נכתב כי היא "מהפנטת, מסובכת, יפהפייה, ממכרת. מתגנבת מאחוריך ועוטפת אותך".
גם בישראל נהנתה הסדרה מביקורת חיובית, ובביקורת בהארץ כתב מורן שריר כי: "הגשר" היא סדרת מתח אפלה ומרתקת שמשקפת באופן מכושף את המציאות הסקנדינווית. זו מציאות מקפיאה וחשוכה כמעט כל הזמן. החשכה הפיזית מחביאה בתוכה גם אפלה אנושית.  גם עונתה השנייה זכתה לשבחים כשניב שטנדל כתב כי "הגשר" חזרה, ובאופן מעורר התפעלות, היא אפילו טובה משהיתה. והוסיף מעבר לעשייה המעולה, מעבר לבחירות הסגנוניות הנהדרות, מעבר ליכולת הנרטיבית שלה לפתוח חוטי עלילה בכל שלב של העונה ולקשור אותם בכל שלב אחר, מעבר לאופן שבו היא מספרת עלילה בלשית מבלי לשכוח לרגע שהיא מספרת עלילה אנושית. מה שטוב הוא ש"הגשר" לא עושה הנחות לגיבוריה ולצופיה. שום דבר לא קורה כאן סתם. זה לא בידור לשמו, אלא עבודה יצירתית משובחת שמאחוריה מחשבה עמוקה. לצד זאת נמתחה עליה ביקורת כחופשת עמדות שמרניות, ועל מחסור בהומור, ורננית פרשני כתבה: המחסור החמור בהומור מקשה על ההתחברות אל סדרה לא רעה בכלל וכתובה היטב, אבל כזו שדורשת מהצופה לצלוח קיפאון רגשי ומדכא שבסופה של העונה מכה בפטיש חמישה קילו גם על שארית האופטימיות שעוד נשארה לצופה.
הערות שוליים

↑  תוצאות סקר לגבי המשך הפקה הסדרה באתר SVT (שוודית), 26 בנובמבר 2015
↑  הודעת הרשת בנוגע להארכת הסדרה באתר SVT (שוודית), 17 באוגוסט 2016
↑  חגית גינזבורג‏, האנס רוזנפלד, יוצר "הגשר": "גם בשוודיה מייצרים בעיקר ריאליטי", באתר וואלה, 17 באוקטובר 2012
↑  מורן שריר, סדרת הבילוש הסקנדינווית שפותרת תעלומות ושוברת סטריאוטיפים, באתר הארץ, 15 באוקטובר 2012
↑  ניב שטנדל, גשר ארסונד מתרומם ("הגשר", עונה שנייה), באתר "הארץ", 15 בפברואר 2014
↑   מייקי דגן, ריאקציונרית, במובן היחסית  טוב של המילה, באתר הארץ, 19 בפברואר 2014
↑  רננית פרשני, טלוויזיה: "הגשר" אפורה ולא מצדיקה את ההייפ, באתר nrg‏, 12 במרץ 2014
ה'שכ"ו

.
ה'שכ"ו (5,326) ובקיצור שכ"ו – היא שנה עברית  אשר החלה ביום א' בתשרי, אור ל-27 באוגוסט 1565 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 1566.
המולד של תשרי חל ביום ראשון, 16 שעות ו-257 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה שישית לשמיטה, ושנת 6 במחזור העיבור ה-281. תקופת ניסן שבשנה זו היא תחילת שנת 6 (סימנה ולגז) במחזור השמש ה-191.
שנה זו היא שנת 1,497 לחורבן הבית, ושנת 1,877 לשטרות.
נולדו

רבי שבתי שפטל בן עקיבא הלוי הורוביץ - רב, רופא ומקובל מחכמי פראג בראשית המאה ה-17. מחבר הספר הקבלי "שפע טל" (נפטר ה'שע"ט).
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
הלגיון הכסוף של אמריקה

| --- | --- |

 מדינה:  ארצות הברית 
 מטה הארגון:  אשוויל 
 מייסדים:  ויליאם דודלי פאלאי 
 תקופת הפעילות:  1933 – 8 בדצמבר 1941 (כ־8 שנים) 
 קואורדינטות:  34°04′19″N 118°30′47″W﻿ / ﻿34.072°N 118.513°W﻿ / 34.072; -118.513
 he
 
הלגיון הכסוף של אמריקה (באנגלית: Silver Legion of America), הידוע גם בשם חולצות הכסף (באנגלית: Silver Shirts), היה ארגון אמריקאי מחתרתי פשיסטי, אשר נוסד בשנת 1933 על ידי ויליאם דודלי פאלאי.
היסטוריה

הארגון נוסד ב-30 בינואר 1933, יום עלייתו של אדולף היטלר לשלטון בגרמניה, וזאת בהשראת ארגון האס אה הגרמני. בדומה לאס אה, הלגיון הכסוף דגל אף הוא באידיאל העליונות הלבנה, וכן באידאולוגיה אנטישמית ואנטי-קומוניסטית. מדיו של הלגיון הכסוף עוצבו אף הם בהשראת מדי האס אה, ובצורת חולצה כסופה עם עניבה, יחד עם כובע ייחודי ומכנסי קורדורוי כחולים עם חותלות. על החולצות הכסופות הודפסה אות אחת - האות L, אשר נועדה לסמל נאמנות (באנגלית: Loyalty) לארצות הברית, שחרור (באנגלית: Liberation) מחומרניות, וכן את שם הארגון עצמו.
נכון לשנת 1934, הארגון מנה כבר כ-15,000 חברים. במהלך שנת 1935, ובסיוע מימון כספי מטעם גרמניה הנאצית, פעילי הארגון החלו בבניית מתחם מבוצר בקרבת העיר לוס אנג'לס שבמדינת קליפורניה. המתחם, אשר נודע בשם "חוות מרפי" (באנגלית: Murphy Ranch) נועד לשמש כמפקדה הראשית של התנועה הפשיסטית העולמית לאחר הכיבוש הפשיסטי הצפוי.
מנהיג הלגיון הכסוף, ויליאם פאלאי, התמודד לנשיאות ארצות הברית במסגרת הבחירות לנשיאות ארצות הברית בשנת 1936, וזאת כמועמד עצמאי. פאלאי שאף לתפוס את השלטון בארצות הברית במה שתיאר כ"מהפכה הכסופה", וכך להפוך לדיקטטור של ארצות הברית. עם זאת, פאלאי נכשל בניסיון זה בצורה מוחצת, והנשיאות נותרה בידו של המועמד הדמוקרטי ונשיא ארצות הברית המכהן, פרנקלין דלאנו רוזוולט. ביום הבחירות פאלאי זכה במעט מתחת ל-2,000 קולות. הוא סיים הרחק מאחורי המועמדים הסוציאליסטיים והקומוניסטיים כאחד.
הנטיות האלימות של תומכיו של פאילאי נמשכו לאחר קמפיין הנשיאות ב -1936. בשנת 1938 הסתיימו שלושה מפגשי חולצת הכסף של שיקגו במהומות. בשנת 1939, חמישה חברי חולצת הכסף משיקגו ריסקו את חלונות בית הכלבו של האחים גולדבלט. מפגשים, אך תומכי פאלאי נתקלו לעיתים קרובות במפגינים נגדיים. כישלונו של הארגון בהשגת מטרותיו הוביל לצניחה משמעותית במספר החברים בו, כאשר עד לשנת 1938 מספר החברים בארגון עמד על כ-5,000 חברים בלבד.
בעקבות המתקפה על פרל הארבור בתאריך 7 בדצמבר 1941, אשר הביאה לכניסת ארצות הברית למלחמת העולם השנייה לצידן של בעלות הברית, כוחות משטרה אמריקאים פרצו ל"שוחת מרפי", ועצרו את הגרעין המרכזי של פעילי הלגיון. בהמשך, ובעקבות הכרזת המלחמה של ארצות הברית על גרמניה הנאצית ואיטליה הפאשיסטית, פעילות הארגון נאסרה, מה שהוביל לסופו.
ראו גם

האיגוד הגרמני אמריקאי
איגוד הפשיסטים הבריטי
הערות שוליים

↑  Americans for Hitler
↑  1935: Steps Toward Destruction
↑  Heil Hollywood
↑  Pauline Murphy, headstuff.org, An American Hitler - William Pelley And The Silver Legion, ‏Oct 12, 2018
↑  1935: Steps Toward Destruction
↑  Heil Hollywood
| --- | --- |
בקרת זהויות :  GND: 10123505-7  LCCN: n87836050  VIAF: 156033329   WorldCat (עם VIAF): 156033329
הבולים של האיים המלדיביים

שירותי דואר הופעלו לראשונה באיים המלדיביים בשנת 1906, תחת חסות האימפריה הבריטית. יחד עם פתיחת בית הדואר הונפקו גם בולי הדואר הראשונים של האיים המלדיביים. במהלך השנים שלאחר מכן הונפקו מעת לעת בולים נוספים, אשר שיקפו את התהפוכות הפוליטיות שעברו על מדינת האיים. בתחילת שנות ה-60 של המאה ה-20 הואץ קצב הנפקת הבולים של האיים המלדיביים, והפך בתוך שנים ספורות לשיטפון של הנפקות שנועדו בעיקר לשוק אספני הבולים.
הרקע להנפקת הבולים

בתחילת המאה התשע עשרה הפכו האיים המלדיביים לחלק מן האימפריה הבריטית, ונוהלו מן המרכז המנהלי שבאי  ציילון. למרות זאת הצליח הסולטן ששלט באיים לשמור במידה מסוימת על מעמד אוטונומי, ולנהל את ענייני הפנים של האיים המלדיביים ללא התערבות השלטון הבריטי. בתחילת המאה ה-20 הגבירו הבריטים את מידת התערבותם בפיתוח האזרחי של האיים המלדיביים, וכחלק מתהליך זה נפתח בשנת 1906 בית דואר ראשון בעיר הבירה מאלה.
הבולים הראשונים

ביום 9 בספטמבר 1906 הונפקה סדרת הבולים הראשונה עבור האיים המלדיביים. הסדרה כללה בולים שהיו באותה עת בשימוש המושבה הבריטית ציילון, עליהם נוסף הדפס רכב שכלל את המילה "מלדיביים" (Maldives).
ערך נקוב 2 סנט.
ערך נקוב 3 סנט.
ערך נקוב 4 סנט.
ערך נקוב 5 סנט.
ערך נקוב 15 סנט.
ערך נקוב 25 סנט.
הוספת הדפס הרכב בוצעה בחודש מרץ 1906 על ידי משרד המדפיס הממשלתי בעיר קולומבו שבציילון, והבולים הובלו אל בית הדואר שבעיר הבירה של האיים המלדיביים. מיד עם הנפקתם לציבור החלו הבולים להימכר בקצב מהיר, שעלה בהרבה על הערכת מנהלי הדואר של האיים המלדיביים. בחודש אוקטובר 1906 הודפסה בציילון כמות נוספת של בולים, אבל גם כמות זו אזלה בתוך מספר חודשים.
| ערך נקוב | הדפסה ראשונה מרץ 1906 | הדפסה שנייה אוקטובר 1906 |
| --- | --- | --- |
2 סנט: 20
| 3 סנט | 5 | 25 |
4 סנט: 10
| 5 סנט | 40 | 120 |
| 15 סנט | 10 | -- |
| 25 סנט | 10 | -- |
מנהלי הדואר האשימו את סוחרי הבולים שרוקנו את מלאי הבולים בבית הדואר לטובת האספנים ברחבי העולם, וזאת מבלי להתחשב בתושבי האיים המלדיביים אשר נותרו ללא בולים. כדי להתגבר על המחסור בבולי דואר ידועים מקרים בהם נעשה שימוש באיים המלדיביים גם בבולים של ציילון ללא הדפס הרכב עם המילה "מלדיביים".
הבולים הראשונים > דברי בולים

בנוסף לבולים הונפקה גם כמות קטנה של דברי בולים מציילון עליהם התווסף הדפס רכב עם המילה "מלדיביים". דברי בולים אלו אזלו במהירות, הם נחשבים לנדירים ומבוקשים על ידי האספנים.
גלויה בערך נקוב של 2 סנט.
גלויה עם תשובה משולמת מראש בערך נקוב של 2 סנט + 2 סנט.
איגרת בערך נקוב של 5 סנט.
הבולים הייעודיים הראשונים

בשנת 1909 הונפקו ארבעה בולים חדשים, הראשונים שהודפסו במיוחד עבור האיים המלדיביים ונשאו מלכתחילה את שם הטריטוריה "מלדיביים". במרכז הבול שולבה דמותו של מסגד יום השישי בעיר מאלה (אנ'). הבולים הודפסו בלונדון באיכות גבוהה על ידי חברת דה לה רו, ושימשו את צורכי הדואר של האיים המלדיביים עד תחילת שנות השלושים.
ערך נקוב 2 סנט.
ערך נקוב 3 סנט.
ערך נקוב 5 סנט.
ערך נקוב 10 סנט.
בשנת 1933 הורחבה סדרת הבולים והונפקו ערכים נקובים חדשים שנועדו לתת מענה לתעריפי השירותים החדשים שהציע דואר האיים המלדיביים לתושבי המושבה הבריטית. עיצוב הבולים לא שונה ונותר זהה לזה של בולי שנת 1909. הבולים החדשים הודפסו גם הם בבריטניה, על ידי חברת הריסון (לימים, הריסון ובניו (אנ')).
ערך נקוב 2 סנט.
ערך נקוב 3 סנט.
ערך נקוב 5 סנט.
ערך נקוב 6 סנט.
ערך נקוב 10 סנט.
ערך נקוב 15 סנט.
ערך נקוב 25 סנט.
ערך נקוב 50 סנט.
ערך נקוב 1 רופי.
שינוי המטבע באיים המלדיביים

בשנת 1948 זכתה ציילון לעצמאות, והאיים המלדיביים, אשר נוהלו עד אז מן המרכז המנהלי בציילון, הפכו למושבה בריטית בעלת מעמד נפרד. כחלק מתהליך זה שונתה בתחילת שנות החמישים שיטת המטבע באיים המלדיביים. במקום מטבע הרופי שהתחלק ל-100 סנט הונהג מטבע הרופי שהתחלק ל-100 לרס. דבר זה חייב הנפקה של סדרת בולים חדשה הנקובה בערכי המטבע החדש. הבולים החדשים הונפקו ב-24 בדצמבר 1950, ותיארו מראה נוף אופייני הכולל סירה ודקל. בבולים אלו שונה גם שם המושבה, ובמקום המילה "מלדיביים" נרשם לראשונה הביטוי "האיים המלדיביים".
ערך נקוב 2 לרס.
ערך נקוב 3 לרס.
ערך נקוב 5 לרס.
ערך נקוב 6 לרס.
ערך נקוב 10 לרס.
ערך נקוב 15 לרס.
ערך נקוב 25 לרס.
ערך נקוב 50 לרס.
ערך נקוב 1 רופי.
בשנת 1952 הודפסו שני בולים חדשים אשר הביאו לידי ביטוי את ענף הדיג (אחד מענפי הפרנסה העיקריים של תושבי המלדיביים באותם ימים) ואת התרבות החומרית של תושבי האיים.
ערך נקוב 3 לרס.
ערך נקוב 5 לרס.